Innhald

# Setja inn eksterne data i tabellar (nettspørjingar)

Ved hjelp av importfilteret Nettsideførespurnad (LibreOffice Calc) kan du setja inn tabellar frå HTML-dokument i eit Calc-rekneark.

Du kan bruka den same metoden for å setja inn namngjevne område frå eit Calc- eller Microsoft Excel-rekneark.

Følgjande metodar er tilgjengelege for innsetjing:

## Setja inn ved hjelp av eit vindauge

1. Plasser markøren i cella der det nye innhaldet skal setjast inn.

2. Vel Ark → Eksterne lenkjer. Dette opnar vindauget Eksterne data.

3. Skriv inn adressa til HTML-dokumentet eller namnet på reknearket. Trykk på Enter når du er ferdig. Trykk på …-knappen for å opna filveljaren.

4. Vel dei namngjevne områda eller tabellane du vil setja inn frå den store lista i vindauget.

5. Du kan også setja at områda eller tabellane skal oppdaterast kvart n-te sekund.

Importfilteret kan laga namn til celleområde ved filtreringa. Mest mogleg av formateringa vert teke vare på, men filteret lastar ikkje inn bilete.

## Setja inn ved hjelp av dokumentstrukturen

1. Opna to dokument: LibreOffice Calc-dokumentet som dei eksterne data skal setjast inn i (måldokumentet) og dokumentet som dataa kjem frå (kjeldedokumentet).

2. Opna dokumentstrukturen i måldokumentet.

3. Vel kjeldedokumentet i kombinasjonsboksen nedst i dokumentstrukturen. Dokumentstrukturen viser nå områdenamna og databaseområda eller tabellane som kjeldedokumentet inneheld.

4. Vel dramodusen Set inn som lenkje i dokumentstrukturen .

5. Dra dei ønskte eksterne dataa frå dokumentstrukturen inn i måldokumentet.

Dersom du har lasta eit HTML-dokument med filteret Nettsideførespurnad som kjeldedokument, finn du tabellane i dokumentstrukturen med namn stigande frå «HTML_1» og oppover, i tillegg til to namngjevne område som er laga:

- HTML_all – viser til heile dokumentet

- HTML_tables – viser til alle HTML-tabellane i dokumentet

## Redigera dei eksterne dataa

- Opna Rediger → Lenkjer. Her kan du endra lenkja til dei eksterne dataa.

Liknande emne

Dialogvindauget Eksterne data

Referanse til nettadresser